
URDHËR
Nr. 1003, datë 25.11. 2024

PËR MIRATIMIN E TREGUESVE TË HARMONIZUAR TË RREZIKUT[footnoteRef:2] [2:  Ky urdhër përafron plotësisht Direktivën e Komisionit (BE) 2019/782, të datës 15 maj 2019, që ndryshon Direktivën 2009/128/KE, të Parlamentit Evropian dhe të Këshillit në lidhje me vendosjen e treguesve të harmonizuar të rrezikut.] 


Në zbatim të pikës 4, të nenit 102, të Kushtetutës të Republikës së Shqipërisë dhe mbështetur në pikën 1, të kreut VIII, të vendimit nr. 317, datë 15.5.2019, të Këshillit të Ministrave, “Për miratimin e rregullave për përdorimin e qëndrueshëm të produkteve për mbrojtjen e bimëve dhe kriteret e kualifikimit për përdoruesit”, të ndryshuar, 

URDHËROJ:

1. Miratimin e Treguesve të Harmonizuar të Rrezikut, sipas shtojcave 1 dhe 2, bashkëlidhur këtij urdhri.
[bookmark: _Hlk170845573]2. Për zbatimin e këtij urdhri ngarkohen Autoriteti Kombëtar i Ushqimit, Autoriteti Kombëtar i Veterinarisë dhe Mbrojtjes së Bimëve dhe Instituti i Sigurisë Ushqimore dhe Veterinarisë.
3. Ky urdhër hyn në fuqi pas botimit në Fletoren Zyrtare dhe i shtrin efektet nga data 15 janar 2025. 
 
MINISTËR I BUJQËSISË DHE ZHVILLIMIT RURAL
Anila Denaj

SHTOJCA 1
TREGUESI I HARMONIZUAR I RREZIKUT 1: 
[bookmark: _GoBack]TREGUESI I HARMONIZUAR I RREZIKUT, BAZUAR NË SASITË E LËNDËVE VEPRUESE NË PËRMBAJTJE TË PRODUKTEVE PËR MBROJTJEN E BIMËVE (PMB-VE) TË VENDOSURA NË TREG, SIPAS VKM-SË NR. 335, DATË 6.6.2018, “PËR MIRATIMIN E RREGULLAVE PËR REGJISTRIMIN, TË PROCEDURËS DHE KRITEREVE TË VLERËSIMIT TË PRODUKTEVE PËR MBROJTJEN E BIMËVE”, TË NDRYSHUAR

1. Ky tregues bazohet në statistikat mbi sasitë e lëndëve vepruese në përmbajtje të produkteve për mbrojtjen e bimëve të vendosura në treg sipas VKM-së nr. 335, datë 6.6.2018, “Për miratimin e rregullave për regjistrimin, të procedurës dhe kritereve të vlerësimit të produkteve për mbrojtjen e bimëve”, të ndryshuar. Këto të dhëna janë të kategorizuara në 4 grupe, të cilat ndahen në 7 kategori. 
2. Rregullat e përgjithshme të mëposhtme do të zbatohen për llogaritjen e Treguesit të Harmonizuar të Rrezikut 1: 
a) Treguesi i Harmonizuar i Rrezikut 1 do të llogaritet në bazë të kategorizimit të lëndëve vepruese në 4 grupet dhe 7 kategoritë e përcaktuara në tabelën 1; 
b) lëndët vepruese në grupin 1 (kategoritë A dhe B) do të jenë ato të renditura në pjesën C, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar; 
c) lëndët vepruese në grupin 2 (kategoritë C dhe Ç) do të jenë ato të renditura në pjesën A, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;

ç) lëndët vepruese në grupin 3 (kategoritë D dhe E) do të jenë ato të renditura në pjesën D, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;
d) lëndët vepruese në grupin 4 (kategoria Ë) do të jenë ato që nuk miratohen sipas ligjit nr. 105/2016, “Për mbrojtjen e bimëve”, dhe për këtë arsye nuk është e listuar në shtojcën 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;
e) do të zbatohen koeficientet në rreshtin (vi) në tabelën 1. 
3. Treguesi i harmonizuar i rrezikut 1 do të llogaritet duke shumëzuar sasitë vjetore të lëndëve vepruese në përmbajtje të PMB-ve të vendosura në treg për secilin grup të tabelës 1, me peshën përkatëse të rrezikut të përcaktuar në rreshtin (vi), e ndjekur nga grumbullimi i rezultateve të këtyre llogaritjeve.
 4. Mund të llogariten sasitë e lëndëve vepruese të vendosura në treg për çdo grup dhe kategori të tabelës 1.
 5. Niveli bazë për Treguesin e Harmonizuar të Rrezikut 1 do të vendoset 100 dhe është i barabartë me rezultatin mesatar të llogaritjes së mësipërme për periudhën 2011–2013.
 6. Rezultati i Treguesit të Harmonizuar të Rrezikut 1 do të shprehet duke iu referuar nivelit bazë. 
7. MBZHR-ja dhe AKU-ja do të llogaritin dhe do të publikojnë Treguesin e Harmonizuar të Rrezikut 1, në përputhje me këta tregues dhe nenit 26, të ligjit nr. 105/2016, “Për mbrojtjen e bimëve”, të ndryshuar, dhe kreut VIII, të VKM-së nr. 317, datё 15.5.2019, “Për miratimin e rregullave për përdorimin e qëndrueshëm të produkteve për mbrojtjen e bimëve, si dhe kriteret e kualifikimit për përdoruesit”, të ndryshuar, për çdo vit kalendarik dhe jo më vonë se 20 muaj pas përfundimit të vitit, për të cilin është duke u llogaritur Treguesi i Harmonizuar i Rrezikut 1.

Tabela 1. Kategorizimi i lëndëve vepruese dhe koeficienti i rrezikut për qëllimin e llogaritjes së Treguesit të Harmonizuar të Rrezikut 1

	Rreshti
	Grupet

	
	1
	2
	3
	4

	
(i)
	Lëndët vepruese me rrezik të ulët të cilat janë miratuar sipas pikës 5, të nenit 19, të ligjit nr. 105/2016, “Për mbrojtjen e bimëve”, të ndryshuar, dhe të cilat janë të renditura në pjesën C, të shtojcës 1, të urdhrit nr. 275, datë 5.5.2023, i përditësuar.
	Lëndët vepruese të miratuar sipas pikës 5, të nenit 19 të ligjit nr. 105/2016, “Për mbrojtjen e bimëve”, të ndryshuar, dhe që nuk përfshihen në kategori të tjera, dhe të cilat janë të renditura në pjesën A, të shtojcës 1, të urdhrit nr. 275, datë 5.5.2023, i përditësuar.
	Lëndët vepruese të miratuara të miratuar sipas ligjit nr. 105/2016, “Për mbrojtjen e bimëve”, të ndryshuar, të cilat janë kandidatë për zëvendësim dhe që janë të listuar në pjesën D, të shtojcës 1, të urdhrit nr. 275, datë 5.5.2023, i përditësuar.
	Lëndët vepruese të cilat nuk janë miratuar sipas ligjit nr. 105/2016, “Për mbrojtjen e bimëve”, të ndryshuar, dhe për këtë arsye nuk janë të listuar në shtojcën 1, të urdhrit nr. 275, datë 5.5.2023, i përditësuar.

	(ii)
	Kategoritë

	(iii)
	A
	B
	C
	Ç
	D
	E
	Ë

	
(iv)
	Mikroorganizmat 

	Lëndët vepruese kimike
	Mikroorganizmat 

	Lëndët vepruese kimike
	Të cilët nuk klasifikohen si: kategoria kancerogjene 1A ose 1B dhe/ose toksike për riprodhim. Kategoria 1A ose 1B dhe/ose çrregulluesit endokrinë.
	Të cilat klasifikohen, si: kategoria kancerogjene 1A ose 1B dhe/ose toksike për riprodhim; kategoria 1A ose 1B dhe/ose çrregulluesit endokrinë, ku ekspozimi i njerëzve është i papërfillshëm.
	

	(v)
	Koeficientet e rrezikut të zbatueshme për sasitë e lëndëve vepruese në përmbajte të PMB-ve të vendosura në treg, të regjistruar sipas VKM-së nr. 335, datë 6.6.2018, “Për miratimin e rregullave për regjistrimin, procedurën dhe kriteret e vlerësimit të produkteve për mbrojtjen e bimëve”, të ndryshuar.

	(vi)
	1
	8
	16
	64



SHTOJCA 2
TREGUESI I HARMONIZUAR I RREZIKUT 2: 
TREGUESI I HARMONIZUAR I RREZIKUT BAZUAR NË NUMRIN E LEJEVE TË PËRKOHSHME, TË DHËNA SIPAS PIKËS 2, TË KREUT VII, TË VKM-së NR. 335, DATË 6.6.2018, “PËR MIRATIMIN E RREGULLAVE PËR REGJISTRIMIN, PROCEDURËN DHE KRITERET E VLERËSIMIT TË PRODUKTEVE PËR MBROJTJEN E BIMËVE”, 
TË NDRYSHUAR

1. Ky tregues bazohet në numrin e lejeve të përkohshme mbi sasitë e lëndëve vepruese në përmbajtje të PMB-ve të vendosura në treg, sipas pikës 2, të kreut VII, të VKM-së nr. 335, datë 6.6.2018, “Për miratimin e rregullave për regjistrimin, procedurën dhe kriteret e vlerësimit të produkteve për mbrojtjen e bimëve”, të ndryshuar. Këto të dhëna janë të kategorizuara në 4 grupe, të cilat ndahen në 7 kategori. 
2. Rregullat e përgjithshme të mëposhtme do të zbatohen për llogaritjen e Treguesit të Harmonizuar të Rrezikut 2: 
a) Treguesi i Harmonizuar i Rrezikut 2 do të bazohet në numrin e lejeve të përkohshme të dhëna sipas pikës 2, të kreut VII, të VKM-së nr. 335, datë 6.6.2018, “Për miratimin e rregullave për regjistrimin, procedurën dhe kriteret e vlerësimit të produkteve për mbrojtjen e bimëve”, të ndryshuar. Ai do të llogaritet në bazë të kategorizimit të lëndëve vepruese, në 4 grupet dhe 7 kategoritë e përcaktuara në tabelën 2, të kësaj shtojce; 
b) lëndët vepruese në grupin 1 (kategoritë A dhe B) do të jenë ato të renditura në pjesën C, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar; 
c) lëndët vepruese në grupin 2 (kategoritë C dhe Ç) do të jenë ato të renditura në pjesën A, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;
ç) lëndët vepruese në grupin 3 (kategoritë D dhe E) do të jenë ato të renditura në Pjesën D, të shtojcës 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;
d) lëndët vepruese në grupin 4 (kategoria Ë) do të jenë ato që nuk miratohen sipas ligjit nr. 105/2016, “Për mbrojtjen e bimëve”, dhe për këtë arsye nuk është e listuar në shtojcën 1, të urdhrit të ministrit nr. 275, datë 5.5.2023, “Për miratimin e lëndëve vepruese në përmbajtje të PMB-ve”, i përditësuar;
e) do të zbatohen koeficientët në rreshtin (vi), në tabelën 2, të kësaj shtojce.
3. Treguesi i harmonizuar i rrezikut 2 do të llogaritet duke shumëzuar numrin e lejeve të përkohshme të dhëna për PMB-të sipas pikës 2, të kreut VII, të VKM-së nr. 335, datë 6.6.2018, i ndjekur, nga grumbullimi i rezultateve të këtyre llogaritjeve. 
4. Niveli bazë për Treguesin e Harmonizuar të Rrezikut 2 do të vendoset 100 dhe është i barabartë me rezultatin mesatar të llogaritjes së mësipërme për periudhën 2011–2013.
5. Rezultati i Treguesit të Harmonizuar të Rrezikut 2, do të shprehet duke iu referuar nivelit bazë.
6. MBZHR-ja dhe AKU-ja do të llogarisin dhe do të publikojnë Treguesin e Harmonizuar të Rrezikut 2, në përputhje me këta tregues dhe nenit 26, të ligjit nr. 105/2016, “Për mbrojtjen e bimëve”, për çdo vit kalendarik dhe jo më vonë se 20 muaj pas përfundimit të vitit për të cilin është duke u llogaritur Treguesi i Harmonizuar i Rrezikut 2.

Tabela 2. Kategorizimi i lëndëve vepruese dhe koeficienti i rrezikut për qëllimin e llogaritjes së Treguesit të Harmonizuar të Rrezikut 2
	Rreshti
	Grupet

	
	1
	2
	3
	4

	
(i)
	Lëndët vepruese me rrezik të ulët të cilat janë miratuar ose konsiderohen të miratuara sipas ligjit nr. 105/2016, “Për mbrojtjen e bimëve”, dhe të cilat janë të renditura në pjesën C, të shtojcës 1, të urdhrit të ministrit nr. 275, datë 5.5.2023, i përditësuar.
	Lëndët vepruese të miratuara ose që konsiderohen të miratuara sipas ligjit nr. 105/2016, “Për mbrojtjen e bimëve”, të ndryshuar, dhe që nuk përfshihen në kategori të tjera, dhe të cilat janë të renditura në pjesën A, të shtojcës 1, të urdhrit të ministrit nr. 275, datë 5.5.2023, i përditësuar.
	Lëndët vepruese të miratuara ose që konsiderohen të miratuara sipas ligjit nr. 105/2016, “Për mbrojtjen e bimëve”, të cilat janë kandidatë për zëvendësim dhe që janë të listuar në pjesën D, të shtojcës 1, të urdhrit të ministrit nr. 275, datë 5.5.2023, i përditësuar.
	Lëndët vepruese të cilat nuk janë miratuar sipas ligjit nr. 105/2016, “Për mbrojtjen e bimëve”, dhe për këtë arsye nuk janë të listuar në shtojcën 1, të urdhrit të ministrit nr. 275, datë 5.5.2023, i përditësuar.

	(ii)
	Kategoritë

	(iii)
	A
	B
	C
	Ç
	D
	E
	Ë

	
(iv)
	Mikroorganizmat 

	Lëndët vepruese kimike
	Mikroorganizmat 

	Lëndët vepruese kimike
	Të cilët nuk klasifikohen si: kategoria kancerogjene 1A ose 1B dhe/ose toksike për riprodhim. Kategoria 1A ose 1B dhe/ose çrregulluesit endokrinë.
	Të cilët klasifikohen si: Kategoria Kancerogjene 1A ose 1B dhe/ose Toksike për Riprodhim Kategoria 1A ose 1B dhe/ose përçarës endokrine, ku ekspozimi i njerëzve është i papërfillshëm.
	

	(v)
	Koeficientet e rrezikut të zbatueshme për numrin e lejeve të përkohshëm të dhëna sipas pikës 2, të kreut VII, të VKM-së nr. 335, datë 6.6.2018, “Për miratimin e rregullave për regjistrimin, procedurën dhe kriteret e vlerësimit të produkteve për mbrojtjen e bimëve”, të ndryshuar.

	(vi)
	1
	8
	16
	64




